Návrh
Uznesenie vlády Slovenskej republiky
č. ...
z ...

k materiálu návrh na inštitucionálne zabezpečenie plnenia cieľov klimaticko-energetického balíčka v podmienkach Slovenskej republiky, so zreteľom na systémové zmeny vyplývajúce zo zákona č. 37/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov 

Číslo materiálu: |
Predkladateľ: | minister životného prostredia Slovenskej republiky
Vláda

A. 	schvaľuje 
 
A. 1. 	návrh na inštitucionálne zabezpečenie plnenia cieľov klimaticko-energetického balíčka v podmienkach Slovenskej republiky, so zreteľom na systémové zmeny vyplývajúce zo zákona č. 37/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov;

B. 	ukladá 
ministrovi životného prostredia 
B. 1. 	zrušiť Komisiu pre klimaticko-energetický balíček zriadenú na základe plnenia úlohy podľa bodu B.1. UV SR č. 416 z 18. júna 2008; 
do 15. januára 2012

B. 2. 	zriadiť Komisiu pre koordináciu politiky zmeny klímy na úrovni štátnych tajomníkov pod gesciou Ministerstva životného prostredia SR, za účasti štátnych tajomníkov Ministerstva hospodárstva SR, Ministerstva pôdohospodárstva a rozvoja vidieka SR, Ministerstva dopravy, výstavby a regionálneho rozvoja SR, Ministerstva školstva, vedy, výskumu a športu SR, Ministerstva zdravotníctva SR, Ministerstva financií SR, Ministerstva zahraničných vecí SR a predsedu Úradu pre reguláciu sieťových odvetví; 
do 15. januára 2012

ministrovi životného prostredia  
B. 3. 	pravidelne predkladať na rokovanie vlády SR správu o priebežnom stave plnenia prijatých medzinárodných záväzkov SR v oblasti politiky zmeny klímy. 
do 31. marca 2012 a každoročne

ministrovi životného prostredia 
ministrovi hospodárstva 
podpredsedovi vlády a ministrovi financií 
ministrovi zahraničných vecí 
ministrovi pôdohospodárstva a rozvoja vidieka 
1. podpredsedovi vlády a ministrovi dopravy, výstavby a regionálneho rozvoja 
ministrovi školstva, vedy, výskumu a športu 
ministrovi zdravotníctva 
predsedovi Úradu pre reguláciu sieťových odvetví 
B. 4. 	zabezpečiť plnenie úloh v rozsahu podľa Tabuľky č. 2 a Tabuľky č. 3 za oblasť svojej kompetencie 
priebežne

Vykonajú:

minister životného prostredia 
minister hospodárstva 
podpredseda vlády a minister financií 
minister zahraničných vecí 
minister pôdohospodárstva a rozvoja vidieka 
1. podpredseda vlády a minister dopravy, výstavby a regionálneho rozvoja 
minister školstva, vedy, výskumu a športu 
minister zdravotníctva 
predseda Úradu pre reguláciu sieťových odvetví